
నేడు తెలంగాణ రాష్ట్రంలో ఏజెన్సీ ప్రాంతంలో ఛత్తీస్గఢ్ నుంచి వలస వచ్చిన ఆదివాసీలు మంచి నీరు దొరకక చాలా ఇబ్బందులకు గురవుతున్నారు. ప్రభుత్వంవారు వేసిన బోర్లను ఫారెస్ట్ అధికారులు ధ్వంసం చేశారు. కరెంట్ తీశారు. వలస ఆదివాసీలు అడవిలో జంతువుల కంటే హీనంగా బతుకుతున్నారు. ఆధార్ కార్డులు లేవు, రేషన్ కార్డులు లేవు. తెలంగాణ, ఆంధ్రప్రదేశ్లో వీరికి ఎస్టీ గుర్తింపు లేదు. కనీసం సాటి మనుషులుగా చూడటం లేదు. ఫారెస్ట్ అధికారులు మంచి నీటి బోర్లు ధ్వంసం చేయడం మూలంగా చాలా వరకూ వాగుల్లో, వర్రియల్లో చలమలు తీసుకొని నీరు తాగుతున్నారు. ఈ వేసవిలో ఎండలు బాగా పెరగడం మూలంగా వాగులు, వర్రియల్లో నీరు ఇంకిపోయింది. వలస ఆదివాసీలు తాగడానికి నీరు లేక తీవ్ర దాహంతో అల్లాడిపోతున్నారు. వలస ఆదివాసీల గురించి రాజకీయ పార్టీలు కానీ, ప్రజా సంఘాలు కానీ, ప్రభుత్వం కానీ పట్టించుకోవడం లేదు. ఇకనైనా పాలకులు వలస ఆదివాసీల గురించి పట్టించుకొని వారికి అన్ని సౌకర్యాలు కల్పించాల్సిన అవసరం ఉంది. ముఖ్యంగా మంచినీటి సౌకర్యం ఏర్పాటు చేయాలని, తమను అందరిలాగే సాటి మానవులుగా గుర్తించాలని ఈ వలస ఆదివాసీలు కోరుతున్నారు.- వూకె రామకృష్ణ దొర ఆదివాసీల రచయితల సంఘం, భద్రాద్రి కొత్త గూడెం జిల్లా

nedu telamgaana rashtramlo agency praantamlo chhattisgad nunchi valasa vachina aadivaaseelu manchi neeru dorakaka chala ibbandulaku guravutunnaru. prabhutvamvaaru vesina borlanu forrest adhikaarulu dhwamsam chesaru. current teesaaru. valasa aadivaaseelu adavilo jantuvula kante heenamgaa batukutunnaru. adhar kaardulu levu, reshan kaardulu levu. telamgaana, aandhrapradeshlo veeriki esty gurtimpu ledu. kaneesam saati manushulugaa chudatam ledu. forrest adhikaarulu manchi neeti borlu dhwamsam cheyadam moolamgaa chala varakuu vaagullo, varriyallo chalamalu teesukoni neeru taagutunnaaru. ee vesavilo endalu baga peragadam moolamgaa vaagulu, varriyallo neeru inkipoyindi. valasa aadivaaseelu taagadaaniki neeru leka teevra daahamto allaadipotunnaaru. valasa aadivaaseela gurinchi rajakeeya paarteelu cony, praja sanghaalu cony, prabhutvam cony pattinchukovadam ledu. ikanaina paalakulu valasa aadivaaseela gurinchi pattinchukoni vaariki anni soukaryaalu kalpinchaalsina avasaram undi. mukhyamgaa manchineeti soukaryam erpaatu cheyalani, tamanu andarilaage saati maanavulugaa gurtinchaalani ee valasa aadivaaseelu korutunnaru.- wooke ramakrishna dora aadivaaseela rachayitala sangham, bhadradri kotta goodem jilla